ՀԻՄՆԱՎՈՐՈՒՄ

ԿԱՌԱՎԱՐՈՒԹՅԱՆ ՖԻՆԱՆՍՆԵՐԻ ԿԱՌԱՎԱՐՄԱՆ ՏԵՂԵԿԱՏՎԱԿԱՆ ՀԱՄԱԿԱՐԳԻ (ԿՖԿՏՀ) ԾՐԱԳՐԱՅԻՆ ԱՊԱՀՈՎՄԱՆ ԳՆՄԱՆ ԳՈՐԾԸՆԹԱՑԻ ԿԱԶՄԱԿԵՐՊՄԱՆ ԱՌԱՆՁՆԱՀԱՏԿՈՒԹՅՈՒՆՆԵՐ ՀԱՍՏԱՏԵԼՈՒ ՄԱՍԻՆ

|  |  |
| --- | --- |
| 1. | **Անհրաժեշտությունը** |
|  | Նախագծով առաջարկվում է գնման հայտով սահմանել Կառավարության ֆինանսների կառավարման տեղեկատվական համակարգի (ԿՖԿՏՀ) բազմամոդուլ ծրագրային ապահովման (SOFT) ձեռքբերման նպատակով կազմակերպվող երկու փուլով մրցույթի շրջանակում մասնակիցներին ներկայացվող որակավորման չափանիշների և դրանց գնահատման համար ներկայացվող փաստաթղթերի պայմանները, նախաորակավորման մասնակիցների կողմից հայտի, իսկ ընտրված մասնակցի կողմից պայմանագրի և որակավորման ապահովման չափերը, ինչպես նաև կանխավճարի մարման կարգը:Նախագծի ընդունման անհրաժեշտությունը բխում է ԿՖԿՏՀ ծրագրային ապահովման՝ որպես ՀՀ պետական ֆինանսների կառավարման համակարգի ավտոմատացման ծրագրի մասշտաբներով, ծածկույթով և բարդությամբ պայմանավորված գնման գործընթացի կազմակերպման առանձնահատկություններից, որոնք ենթադրում են մրցույթի կազմակերպման նոր մոտեցումների կիրառում: Մասնավորապես նախատեսվում է մասնակիցներին ընձեռել համակարգի ներդրման համար ընտրանքային առաջարկներ ներկայացնելու հնարավորություն, որոնք կարող են հանգեցնել գործող պայմանների բովանդակային փոփոխության:  |
| 2. | **Ընթացիկ իրավիճակը և խնդիրները** |
|  | ԿՖԿՏՀ ծրագիրը նախատեսում է պետական ֆինանսների կառավարման համակարգի հիմնական ուղղությունների՝ Բյուջետավորում, Գանձապետարան, Հանրային հատվածի հաշվապահական հաշվառում, Պետական պարտք, Ներքին աուդիտ ամբողջական ավտոմատացում և վերջիններիս, ինչպես նաև ԿՖԿՏՀ և արտաքին համակարգերի միջև տվյալների հոսքերի ավտոմատցված շարժի ապահովում: ԿՖԿՏՀ ծրագրային ապահովման ձեռքբերման մրցույթի հիմքում դրված տեխնիկական պահանջների մշակման նպատակով 2022-2024թթ. ընթացքում վեր են հանվել, գույքագրվել և վերլուծվել վերոնշյալ մոդուլների բոլոր գործող բիզնես գործընթացները, որոնց հիման վրա մշակվել է դրանց օպտիմալացման առաջարկը և ԿՖԿՏՀ համակարգի ճարտարապետությունը՝ ԿՖԿՏՀ ներդրման մոդելը: ԿՖԿՏՀ պետք է ապահովի պետական հատվածում ամբողջական ֆինանսական տեղեկատվության համախմբում մեկ հարթակում՝ պետական հատվածի բարեփոխումների և ֆինանսական համակարգի հաշվառման և հաշվետվողականության գործառույթների, ինչպես նաև ֆինանսական վարչարարության արդյունավետության բարձրացման համար: |
|  3. | **Տվյալ բնագավառում իրականացվող քաղաքականությունը** |
|  | Տվյալ բնագավառում իրականացվող քաղաքականության փոփոխություն չի նախատեսվում: |
| 4. | **Կարգավորման նպատակը և բնույթը** |
|  | Նախագծի ընդունման արդյունքում հնարավոր կլինի գնման հայտով սահմանել գործող պայմաններից տարբերվող կանոններ: |
| 5. | **Նախագծի մշակման գործընթացում ներգրավված ինստիտուտները և ան­ձինք** |
|  | Որոշ­ման նախագիծը մշակվել է ՀՀ ֆինանսների նախարարության կողմից: |
| 6. | **Ակնկալվող արդյունքը** |
|  | Նախագծի ընդունման արդյունքում հնարավոր կլինի գնման հայտով սահմանել գործող պայմաններից տարբերվող կանոններ: |
| 7. | **Տեղեկատվություն նախագծի ընդունմամբ այլ իրավական ակտերի ընդունման անհրաժեշտության կամ բացակայության մասին** |
|  | Նախագծի ընդունմամբ այլ իրավական ակտերում փոփոխություններ կամ լրացումներ կատարելու անհրաժեշտություն չի առաջանում: |
| 8. | **Տեղեկատվություն՝ լրացուցիչ ֆինանսական միջոցների անհրաժեշտության և պետական կամ տեղական ինքնակառավարման մարմնի բյուջեի եկամուտներում և ծախսերում սպասվելիք փոփոխությունների մասին** |
|  | Նախագծի ընդունմամբ պետական կամ տեղական ինքնակառավարման մարմնի բյուջեում ծախսերի և եկամուտների էական ավելացում կամ նվազեցում չի նախատեսվում: |
| 9. | **Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ:**Նախագծի ընդունումը բխում է.- ՀՀ կառավարութան 18.08.2021թ. թիվ 1363-Ա որոշմամբ հաստատված՝ ՀՀ կառավարության 2021-2026թթ. ծրագրից (6.10  կետով հաստատված «Պետական ծախսեր բաժին»),-ՀՀ կառավարության 18.11.2021թ. թիվ 1902-Ն որոշմամբ հաստատված ՀՀ կառավարության 2021-2026 թվականների գործունեության միջոցառումների ծրագրից («Ֆինանսների նախարարություն» բաժնի 26-րդ կետ), |
|  |  |